rejauldu/bengali-wikipedia huggingface dataset:
হিজাম ইরাবত (৩০ সেপ্টেম্বর ১৮৯৬ - ২৬ সেপ্টেম্বর ১৯৫১), যিনি জননেতা হিজাম ইরাবতShakil Ahmed (12 August 2004) Manipur: Time For A Peace Paradigm. Manipur Online নামে পরিচিত, তিনি মণিপুরের একজন রাজনীতিবিদ এবং বিপ্লবী সামাজিক কর্মী ছিলেন।  জন্মগ্রহণ করেন ১৮৯৬ সালের ৩০ সেপ্টেম্বর। মনিপুরের ইম্ফলে জন্মগ্রহণ করেন কমরেড ইরাবত। হিজাম ইরাবত মনিপুরের স্বাধীনতা সংগ্রামে অগ্রণী ভূমিকা রাখেন। তিনি মনিপুর কিষাণ সভা গঠন করেছিলেন। মনিপুর কমিউনিস্ট পার্টি গঠনের ক্ষেত্রেও প্রধান ভূমিকা রেখেছিলেন। তার প্রতিষ্ঠিত স্বদেশ গানের দল পরবর্তীতে ভারতীয় গণনাট্য সংঘে পরিনত হয়। হিজাম ইরাবত দীর্ঘদিন জেল খেটেছেন বিদ্রোহের জন্য। বর্তমান বাংলাদেশের সিলেট জেলে তিনি ২ বছর কাটিয়েছেন। সিলেট জেলে থাকা অবস্থাতেই তিনি কমিউনিস্ট রাজনীতি তে সম্পৃক্ত হয়েছেন। এছাড়া ছাত্র জীবনে ঢাকার পোগজ বিদ্যালয়ে দু বছর পড়েছেন।তিনি মনিপুরের প্রথম সংসদের সদস্য নির্বাচিত হয়েছিলেন। কিন্তু সংসদের প্রথম অধিবেশন বসার আগেই তাকে ১৯৪৮ সালে আত্মগোপনে চলে যেতে হয়। কারণ মনিপুর কিষাণ সভাকে সরকার নিষিদ্ধ করে দেয়।এরপরে কমরেড হিজাম ইরাবত গোপন কমিউনিস্ট পার্টি "মনিপুর কমিউনিস্ট পার্টি" গঠন করেন ও সশস্ত্র সংগ্রাম শুরু করেন। মৃত্যু পর্যন্ত তিনি মনিপুরের স্বাধীনতা সংগ্রামে নেতৃত্ব দিয়েছেন। ১৯৫১ সালে কমরেড হিজাম ইরাবত জঙ্গলেই মারা যান।  তথ্যসূত্র  বিষয়শ্রেণী:১৮৯৬-এ জন্ম বিষয়শ্রেণী:১৯৫১-এ মৃত্যু বিষয়শ্রেণী:মণিপুরের রাজনীতিবিদ বিষয়শ্রেণী:ভারতের কমিউনিস্ট পার্টি (মার্ক্সবাদী) এর রাজনীতিবিদ
মেহের রেলওয়ে স্টেশন বাংলাদেশের চট্টগ্রাম বিভাগের চাঁদপুর জেলার শাহরাস্তি উপজেলায় অবস্থিত একটি রেলওয়ে স্টেশন।  ইতিহাস ১৮৯২ সালে ইংল্যান্ডে গঠিত আসাম বেঙ্গল রেলওয়ে কোম্পানি এদেশে রেলপথ নির্মাণের দায়িত্ব নেয়। ১৮৯৫ সালের ১ জুলাই চট্টগ্রাম থেকে কুমিল্লা ১৫০ কিমি মিটারগেজ লাইন এবং লাকসাম থেকে চাঁদপুর পর্যন্ত ৬৯ কিমি রেললাইন জনসাধারণের জন্য খোলা হয়। লাকসাম-চাঁদপুর লাইনের স্টেশন হিসেবে মেহের রেলওয়ে স্টেশন তৈরি করা হয়।  পরিষেবা মেহের রেলওয়ে স্টেশন দিয়ে চলাচলকারী ট্রেনের তালিকা নিম্নে উল্লেখ করা হলো: মেঘনা এক্সপ্রেস সাগরিকা এক্সপ্রেস চাঁদপুর কমিউটার।  তথ্যসূত্র  বিষয়শ্রেণী:চাঁদপুর জেলার রেলওয়ে স্টেশন
আজ অউর কাল () হচ্ছে ১৯৬৩ সালে মুক্তিপ্রাপ্ত একটি হিন্দি চলচ্চিত্র। বসন্ত জোগলেকারের পরিচালনায় চলচ্চিত্রটিতে সুনীল দত্ত, নন্দা, তনুজা এবং অশোক কুমার অভিনয় করেছিলেন। চলচ্চিত্রটির 'মুঝে গালে সে লাগা লো' গানটি জনপ্রিয়তা পেয়েছিলো, গানটি আশা ভোঁসলে এবং মোহাম্মদ রফি গেয়েছিলেন।   অভিনয়ে   অশোক কুমার - মহারাজা বলবীর সিংহ  সুনীল দত্ত - ডাক্তার সঞ্জয়  নন্দা - রাজকুমারী হেমলতা 'হেমা'  তনুজা - রাজকুমারী আশালতা 'আশা'  তথ্যসূত্র    বহিঃসংযোগ     বিষয়শ্রেণী:হিন্দি ভাষার চলচ্চিত্র বিষয়শ্রেণী:১৯৬৩-এর চলচ্চিত্র বিষয়শ্রেণী:১৯৬০-এর দশকের হিন্দি ভাষার চলচ্চিত্র
নৌপরিবহন মন্ত্রণালয় হচ্ছে বাংলাদেশ সরকারের একটি মন্ত্রণালয়, যেটি নৌপরিবহন সংক্রান্ত যাবতীয় নিয়ম-নীতি, আইন প্রচলন, প্রশাসনিক কার্যবলী সম্পাদন করে থাকে।  ইতিহাস ১৯৭১-এর বাংলাদেশের মুক্তিযুদ্ধের পরে তৎকালীন রেল, নৌ ও সড়ক পরিবহন খাতের সমন্বয়ে যোগাযোগ মন্ত্রণালয় সৃষ্টি হয়। পরবর্তী সময়ে যোগাযোগ মন্ত্রণালয়ের কার্যপরিধি বৃদ্ধি পাওয়ায় জাতীয় স্বার্থে যোগাযোগ মন্ত্রণালয়কে পুনর্বিন্যাসপূর্বক বন্দর, জাহাজ চলাচল ও অভ্যন্তরীণ নৌ-পরিবহন মন্ত্রণালয় প্রতিষ্ঠা করা হয়। ১৯৮৮ সালের জানুয়ারি মাসে বন্দর, জাহাজ চলাচল ও অভ্যন্তরীণ নৌ-পরিবহন মন্ত্রণালয়কে ‘‘নৌ-পরিবহন মন্ত্রণালয়’’ হিসেবে নামকরণ করা হয়।  কার্যাবলী নদী বন্দর, সমুদ্র বন্দর ও স্থলবন্দর সমূহের ব্যবস্থাপনা, বাতিঘর ও বয়াবতি ব্যবস্থাপনা, উন্নয়ণ ও সংক্ষণ; নাব্যতা রক্ষাকল্পে নৌ-পথ ড্রেজিং, নিরাপদ নৌ-চলাচলের জন্য বয়া লাইটেড নির্দেশিকা ও পিসি পোল স্থাপন; নৌ বাণিজ্য সম্প্রসারণ ও সহযোগিতা; অভ্যন্তরীণ নৌ-পরিবহন ও জাহাজ চলাচল, মেরিন সার্ভিসেস এবং নিরাপদ নৌ-চলাচল নিশ্চিতকরণ; অভ্যন্তরীণ নৌ-পথের নাব্যতা উন্নয়ণ ও সংরক্ষণ; যান্ত্রিক নৌ-যান ব্যবস্থাপনা ও নিয়ন্ত্রণ, নৌ-যান জরিপ ও রেজিস্ট্রেশন; সামুদ্রিক জাহাজ চলাচল ও নেভিগেশন; নৌ-বাণিজ্য জাহাজ সম্পর্কিত প্রয়োজনীয় শিক্ষা ও প্রশিক্ষণ; মূল ভূখণ্ড ও দ্বীপসমূহের মধ্যে এবং অভ্যন্তরীণ নৌ-চলাচল ব্যবস্থাপনা ও রক্ষণাবেক্ষণ; মন্ত্রণালয় সম্পর্কিত বিষয়াদি সমন্বয় ও গবেষণা; জাহাজ চলাচল ও নেভিগেশন সম্পর্কিত আইন প্রণয়ন; আন্তর্জাতিক সংস্থাসমূহের সাথে যোগাযোগ এবং বিভিন্ন দেশ ও বিশ্ব সংস্থার সাথে চুক্তি ও স্মারক সম্পর্কিত বিষয়াদি; অদালতে গৃহীত ফি ব্যতীত মন্ত্রণালয়ের আওতাভুক্ত কার্যক্রম সংশ্লিষ্ট বিভিন্ন চার্জ সম্পর্কিত বিষয়াদি।   দপ্তর ও সংস্থা   চট্টগ্রাম বন্দর কর্তৃপক্ষ  মোংলা বন্দর কর্তৃপক্ষ  পায়রা বন্দর কর্তৃপক্ষ  বাংলাদেশ স্থল বন্দর কর্তৃপক্ষ  নৌপরিবহন অধিদপ্তর  বাংলাদেশ অভ্যন্তরীণ নৌ-পরিবহন কর্তৃপক্ষ  বাংলাদেশ অভ্যন্তরীণ নৌ-পরিবহন করপোরেশন  জাতীয় নদী রক্ষা কমিশন  বাংলাদেশ শিপিং কর্পোরেশন  ন্যাশনাল মেরিটাইম ইনস্টিটিউট  নাবিক ও প্রবাসী শ্রমিক কল্যাণ পরিদপ্তর  বাংলাদেশ মেরিন একাডেমী   আরও দেখুন   এবিএম জাহিদুল হক, সাবেক নৌপরিবহন উপমন্ত্রী  তথ্যসূত্র  বিষয়শ্রেণী:বাংলাদেশ সরকারের মন্ত্রণালয় ম
বাংলাদেশ স্ট্যান্ডার্ডস এন্ড টেস্টিং ইনস্টিটিউশন (বিএসটিআই) () শিল্প মন্ত্রণালয়ের অধীনে একটি সরকারি স্বায়ত্বশাসিত প্রতিষ্ঠান যা মূলত সেবা ও পণ্যের গুণমান নিয়ন্ত্রণের উদ্দেশ্যে গঠিত। ঢাকায় এর প্রধান কার্যালয় অবস্থিত। এর পাশাপাশি সংস্থাটির প্রধান কার্যালয়ের নিকটে বিভাগীয় মেট্রোলজি ইন্সপেক্টরেট, দেশের ৭টি বিভাগীয় শহরে বিভাগীয় অফিস, তিনটি জেলা অফিস ও ১০টি  আঞ্চলিক কার্যালয় রয়েছে।  বিএসটিআই এর অনুমোদন ব্যতীত বাধ্যতামূলক পণ্যসমূহ মোড়কজাত ও বাজারজাত করা আইনত দণ্ডনীয় অপরাধ।  ইতিহাস ১৯৮৫ সালে বাংলাদেশ সরকারের জারীকৃত অধ্যাদেশ ৩৭-এর মাধ্যমে সেন্ট্রাল টেস্টিং ল্যাবরেটরী (CTL) এবং বাংলাদেশ স্ট্যান্ডার্ডস ইন্সটিটিউশনকে (BDSI) একীভূত করে  শিল্প মন্ত্রণালয়ের অধীনে স্বায়ত্বশাসিত প্রতিষ্ঠান হিসেবে বাংলাদেশ স্ট্যান্ডার্ডস এন্ড টেস্টিং ইন্সটিটিউশন প্রতিষ্ঠিত হয়। পরবর্তীতে ১৯৯৫ সালে বাণিজ্য মন্ত্রণালয়ের অধীনস্থ কৃষি পণ্য বিপণন ও শ্রেনীবিন্যাস পরিদপ্তরটিও বিএসটিআই’র সঙ্গে একীভূত হয়।  ভিশন মান প্রণয়ন ও বাস্তবায়ন এবং সঠিক ওজন ও পরিমাপ নিশ্চিতকরণে যুগোপযোগী প্রতিষ্ঠান  হিসেবে গড়ে তোলা।   মিশন পণ্য ও সেবার মান প্রণয়ন, বাস্তবায়ন এবং পণ্যের সঠিক ওজন ও পরিমাপ নিশ্চিতকরণের মাধ্যমে আন্তর্জাতিক ও আঞ্চলিক মানদন্ডে উন্নীতকরণ এবং ভোক্তা ও অংশীজনের স্বার্থ রক্ষা করে দেশীয় ও আন্তর্জাতিক বাণিজ্যে সহায়তা প্রদান।   বিএসটিআই কাউন্সিলের রূপরেখা   কাউন্সিল হচ্ছে বিএসটিআই’র সর্বোচ্চ নীতি নির্ধারক কর্তৃপক্ষ। মাননীয় শিল্প মন্ত্রী মহোদয়ের নের্তৃত্বে ৩৬ সদস্য নিয়ে কাউন্সিল গঠিত। বাংলাদেশ স্ট্যান্ডার্ডস এন্ড টেস্টিং ইন্সটিটিউশন আইন, ২০১৮ এর ৭ নং ধারায় বিএসটিআই’র কাউন্সিলের ক্ষমতা নিম্নরূপভাবে বর্ণনা করা হয়েছে-    ইনস্টিটিউশনের পরিচালনা ও প্রশাসনের দায়িত্ব একটি পরিষদের উপর ন্যস্ত থাকিবে এবং ইনস্টিটিউশন যে সকল ক্ষমতা প্রয়োগ ও কার্য সম্পাদন করিতে পারিবে, পরিষদও সেই সকল ক্ষমতা প্রয়োগ ও কার্য সম্পাদন করিতে পারিবে।    পরিষদ উহার দায়িত্ব পালন ও কার্য সম্পাদনের ক্ষেত্রে এই আইন, বিধি, প্রবিধান ও সরকার কর্তৃক, সময় সময়, প্রদত্ত নির্দেশনা অনুসরণ করিবে।   সদস্য পদ বিএসটিআই বর্তমানে নিচের প্রতিষ্ঠানসমূহের সদস্যপদ প্রাপ্ত রয়েছে:   ইন্টারন্যাশনাল অর্গানাইজেশন ফর লিগ্যাল মেট্রোলজি(ওআইএমএল)  কোডেক্স আলিমেন্টারিয়াস কমিশন (সিএসি)   ইন্টারন্যাশনাল ইলেকট্রোটেকনিক্যাল কমিশন (আইইসি)  এশিয়া প্যাসিফিক মেট্রোলজি প্রোগ্রাম (এপিএমপি)  এশীয় ফোরাম ফর ইনফরমেশন টেকনোলজি (এএফআইটি)  আন্তর্জাতিক মান সংস্থা (আইএসও নেট)  স্ট্যান্ডিং গ্রুপ ফর স্ট্যান্ডার্ডাইজেশন, মেট্রোলজি, টেস্টিং অ্যান্ড কোয়ালিটি  International Bureau of Weights and Measures (BIPM)  তথ্যসূত্র  বহিঃসংযোগ  আনঅফিসিয়াল ওয়েবসাইট বাংলাপিডিয়ায় বিএসটিআই ২০২১-২০২২ বার্ষিক প্রতিবেদন  বিষয়শ্রেণী:মান সংগঠন বিষয়শ্রেণী:১৯৭১-এ বাংলাদেশে প্রতিষ্ঠিত বিষয়শ্রেণী:১৯৭১-এ প্রতিষ্ঠিত সরকারি সংস্থা বিষয়শ্রেণী:বাংলাদেশের সরকারি সংস্থা বিষয়শ্রেণী:১৯৭১-এ প্রতিষ্ঠিত সংগঠন বিষয়শ্রেণী:ঢাকা ভিত্তিক সংগঠন
চার্লস পিংগ্রোপ হলেন মেঘালয় রাজ্যের একজন ভারতীয় রাজনীতিবিদ যিনি সর্বভারতীয় তৃণমূল কংগ্রেসেরমেঘালয়ের রাজ্য সভাপতি নিযুক্ত হয়েছেন। তিনি ইউনাইটেড ডেমোক্রেটিক পার্টির অধীনে ২০০৯-২০১৩ সাল পর্যন্ত মেঘালয় বিধানসভার স্পিকার ছিলেন। তিনি মেঘালয় সরকারের একজন বিশিষ্ট মন্ত্রীও ছিলেন এবং বর্তমানে তিনি মেঘালয় বন উন্নয়ন কর্পোরেশনের চেয়ারম্যানের দায়িত্ব পালন করছেন। তার বর্তমান সরকারী দায়িত্বের পাশাপাশি, চার্লস পিংগ্রোপ সম্প্রদায়ের উন্নয়ন, পরিবেশগত টেকসই উদ্যোগ এবং শিক্ষার কারণকে আরও এগিয়ে নেওয়ার জন্য বেশ কয়েকটি দাতব্য উদ্যোগের সাথে উল্লেখযোগ্যভাবে জড়িত, যার সবকটিই তিনি উইন্ডারমেয়ার হোল্ডিংস নামে এন্টারপ্রাইজের অধীনে পরিচালিত হয়।  তিনি বর্তমানে মেঘালয় বিধানসভায় নংথিম্মাই বিধানসভা কেন্দ্রের প্রতিনিধিত্ব করছেন।   তথ্যসূত্র   বিষয়শ্রেণী:মেঘালয় বিধানসভার সদস্য ২০২৩-২০২৮ বিষয়শ্রেণী:১৯৬০-এ জন্ম বিষয়শ্রেণী:মেঘালয়ের তৃণমূল কংগ্রেসের রাজনীতিবিদ বিষয়শ্রেণী:মেঘালয় বিধানসভার সদস্য ২০১৮-২০২৩ বিষয়শ্রেণী:মেঘালয় বিধানসভার সদস্য ২০১৩-২০১৮ বিষয়শ্রেণী:জীবিত ব্যক্তি বিষয়শ্রেণী:ন্যাশনাল পিপলস পার্টি (ভারত) এর রাজনীতিবিদ বিষয়শ্রেণী:মেঘালয়ের রাজনীতিবিদ বিষয়শ্রেণী:ইউনাইটেড ডেমোক্রেটিক পার্টির রাজনীতিবিদ বিষয়শ্রেণী:মেঘালয়ের ভারতীয় জাতীয় কংগ্রেসের রাজনীতিবিদ বিষয়শ্রেণী:মেঘালয়ের রাজ্য মন্ত্রিপরিষদের মন্ত্রী
ইথিওপিয়া জাতীয় ফুটবল দল () হচ্ছে আন্তর্জাতিক ফুটবলে ইথিওপিয়ার প্রতিনিধিত্বকারী পুরুষদের জাতীয় দল, যার সকল কার্যক্রম ইথিওপিয়ার ফুটবলের সর্বোচ্চ নিয়ন্ত্রক সংস্থা ইথিওপিয় ফুটবল ফেডারেশন দ্বারা নিয়ন্ত্রিত হয়। এই দলটি ১৯৫২ সাল হতে ফুটবলের সর্বোচ্চ সংস্থা ফিফার এবং ১৯৫৭ সাল হতে তাদের আঞ্চলিক সংস্থা আফ্রিকান ফুটবল কনফেডারেশনের সদস্য হিসেবে রয়েছে। ১৯৪৭ সালের ৫ই ডিসেম্বর তারিখে, ইথিওপিয়া প্রথমবারের মতো আন্তর্জাতিক খেলায় অংশগ্রহণ করেছে; ফরাসি সোমালিল্যান্ডে অনুষ্ঠিত উক্ত ম্যাচে ইথিওপিয়া ফরাসি সোমালিল্যান্ডকে ৫–০ গোলের ব্যবধানে পরাজিত করেছে।  ২৪,০০০ ধারণক্ষমতাবিশিষ্ট আদ্দিস আবাবা স্টেডিয়ামে ওয়ালিয়া ইবেক্স নামে পরিচিত এই দলটি তাদের সকল হোম ম্যাচ আয়োজন করে থাকে। এই দলের প্রধান কার্যালয় ইথিওপিয়ার রাজধানী আদ্দিস আবাবায় অবস্থিত। বর্তমানে এই দলের ম্যানেজারের দায়িত্ব পালন করছেন উবেতু আবাতে এবং অধিনায়কের দায়িত্ব পালন করছেন মিস্র লিলমাকাসসাহের মধ্যমাঠের খেলোয়াড় শিমেলিস বেকেলে।  ইথিওপিয়া এপর্যন্ত একবারও ফিফা বিশ্বকাপে অংশগ্রহণ করতে পারেনি। অন্যদিকে, আফ্রিকা কাপ অফ নেশন্সে ইথিওপিয়া অন্যতম সফল দল, যেখানে তারা ১টি (১৯৬২) শিরোপা জয়লাভ করেছে।  আনোয়ার সিরাজ, দেগু দেবেবে, আদানে গির্মা, শিমেলিস বেকেলে এবং গেতানেহ কেবেদের মতো খেলোয়াড়গণ ইথিওপিয়ার জার্সি গায়ে মাঠ কাঁপিয়েছেন।   র‌্যাঙ্কিং  ফিফা বিশ্ব র‌্যাঙ্কিংয়ে, ১৯৯৩ সালের সেপ্টেম্বর মাসে প্রকাশিত র‌্যাঙ্কিংয়ে ইথিওপিয়া তাদের ইতিহাসে সর্বপ্রথম সর্বোচ্চ অবস্থান (১ম) অর্জন করে এবং ২০১৩ সালের জুন মাসে প্রকাশিত র‌্যাঙ্কিংয়ে তারা ২২তম স্থান অধিকার করে, যা তাদের ইতিহাসে সর্বনিম্ন। অন্যদিকে, বিশ্ব ফুটবল এলো রেটিংয়ে ইথিওপিয়ার সর্বোচ্চ অবস্থান হচ্ছে ১ম (যা তারা সর্বপ্রথম ১৯৫৮ সালে অর্জন করেছিল) এবং সর্বনিম্ন অবস্থান হচ্ছে ২০। নিম্নে বর্তমানে ফিফা বিশ্ব র‌্যাঙ্কিং এবং বিশ্ব ফুটবল এলো রেটিংয়ে অবস্থান উল্লেখ করা হলো:  ফিফা বিশ্ব র‌্যাঙ্কিং  বিশ্ব ফুটবল এলো রেটিং   প্রতিযোগিতামূলক তথ্য   ফিফা বিশ্বকাপ   ফিফা বিশ্বকাপ   বাছাইপর্ব সাল  পর্ব  অবস্থান  ম্যাচ  জয়    হার      ম্যাচ  জয়    হার      ১৯৩০  অংশগ্রহণ করেনি  অংশগ্রহণ করেনি  ১৯৩৪   ১৯৩৮   ১৯৫০   ১৯৫৪   ১৯৫৮  ফিফা দ্বারা প্রবেশাধিকার প্রত্যাখ্যান  ফিফা দ্বারা প্রবেশাধিকার প্রত্যাখ্যান   ১৯৬২  উত্তীর্ণ হয়নি  ২  ০  ০  ২  ২  ৪  ১৯৬৬  অংশগ্রহণ করেনি  অংশগ্রহণ করেনি  ১৯৭০  উত্তীর্ণ হয়নি  ৪  ১  ১  ২  ৭  ৭  ১৯৭৪  ৫  ১  ৩  ২  ৬  ৫  ১৯৭৮  ২  ০  ০  ২  ১  ৫  ১৯৮২  ২  ০  ১  ১  ০  ৪  ১৯৮৬  ২  ০  ১  ১  ৪  ৫  ১৯৯০  অংশগ্রহণ করেনি  অংশগ্রহণ করেনি  ১৯৯৪  উত্তীর্ণ হয়নি  ৬  ১  ১  ৪  ৩  ১১  ১৯৯৮  অংশগ্রহণ করেনি  অংশগ্রহণ করেনি   ২০০২  উত্তীর্ণ হয়নি  ২  ১  ০  ১  ২  ৪  ২০০৬  ২  ০  ১  ১  ১  ৩  ২০১০  নিষিদ্ধের কারণে অযোগ্য ঘোষিত  অযোগ্য ঘোষিত  ২০১৪  উত্তীর্ণ হয়নি  ১০  ৫  ২  ৩  ১৪  ১০  ২০১৮  ৪  ১  ০  ৩  ৭  ৭  ২০২২  অনির্ধারিত  অনির্ধারিত মোট   ০/২১   ৪১  ১০  ১০  ২২  ৪৭  ৬৫    তথ্যসূত্র    বহিঃসংযোগ      ফিফা-এ ইথিওপিয়া জাতীয় ফুটবল দল    ক্যাফ-এ ইথিওপিয়া জাতীয় ফুটবল দল     বিষয়শ্রেণী:আফ্রিকার জাতীয় ফুটবল দল
সিরাজগঞ্জ ঘাট বা যমুনার ঘাট রেলওয়ে স্টেশন বাংলাদেশের রাজশাহী বিভাগের সিরাজগঞ্জ জেলার একটি নদীতে বিলীন হওয়া  রেলওয়ে স্টেশন।  ইতিহাস ঈশ্বরদী-সিরাজগঞ্জ লাইনটি ১৯১৫-১৬ সালের মধ্যে সারা-সিরাজগঞ্জ রেলওয়ে কোম্পানি দ্বারা  নির্মিত হয়। এসময় এই লাইনের সর্বশেষ রেলওয়ে স্টেশন হিসেবে সিরাজগঞ্জ ঘাট রেলওয়ে স্টেশন তৈরী করা হয়। বাণিজ্যিক গুরুত্ব বিবেচনা করে একমাত্র সিরাজগঞ্জ শহরেই রায়পুর, বাজার স্টেশন , বাহিরগোলা   এবং সিরাজগঞ্জ ঘাট রেলওয়ে স্টেশন নামে চারটি রেল স্টেশন ছিল। কালের বিবর্তনে বাহিরগোলা    ও সিরাজগঞ্জ ঘাট বন্ধ হয়ে যায়। সেই সাথে বঙ্গবন্ধু সেতু চালু হওয়ার পর সিরাজগঞ্জ শহর অনেকাংশেই রেল সংযোগ থকে বিচ্ছিন্ন হয়ে পড়ে।  পরিষেবা সিরাজগঞ্জ ঘাট রেলওয়ে স্টেশন নদীতে বিলিন হয়ে যাওয়ায় কোনো ট্রেন পরিষেবা নেই।  তথ্যসূত্র  বিষয়শ্রেণী:সিরাজগঞ্জ জেলার রেলওয়ে স্টেশন বিষয়শ্রেণী:বাংলাদেশের অব্যবহৃত রেলওয়ে স্টেশন
__TOC__  ২৫ জানুয়ারি ২০২৫  সন্দেহভাজন সকপাপেট       সরঞ্জাম: সম্পাদকের মিথস্ক্রিয়া বিশ্লেষণ • মিথস্ক্রিয়ার সময়রেখা  সবগুলো অ্যাকাউন্ট একই ব্যক্তির। নিজের জীবনী এবং প্রতিষ্ঠানের প্রচারণামূলক পাতা তৈরি করতে একাধিক অ্যাকাউন্ট ব্যবহার করছে। নাহিয়ানআলাপ ১২:৫৮, ২৫ জানুয়ারি ২০২৫ (ইউটিসি)  অন্য ব্যবহারকারী কর্তৃক মন্তব্য অভিযুক্ত পক্ষও নিচের অনুচ্ছেদে মন্তব্য/আলোচনা করতে পারেন।  ব্যবহারকারী পরীক্ষক ও/বা টহল দানকারী প্রশাসকের মন্তব্য   প্রমাণিত সক। বাধা দেওয়া হলো। রিয়াজ (আলাপ) ১৩:২০, ২৫ জানুয়ারি ২০২৫ (ইউটিসি)  বিষয়শ্রেণী:উইকিপিডিয়া সকপাপেট তদন্ত/২০২৫
জিল ভিসেন্তে ফুতেবল ক্লুবে (, ; এছাড়াও জিল ভিসেন্তে এফসি অথবা শুধুমাত্র জিল ভিসেন্তে নামে পরিচিত) হচ্ছে বার্সেলোস ভিত্তিক একটি পর্তুগিজ পেশাদার ফুটবল ক্লাব। এই ক্লাবটি বর্তমানে পর্তুগালের শীর্ষ স্তরের ফুটবল লীগ প্রিমেইরা লিগায় খেলে। এই ক্লাবটি ১৯২৪ সালে প্রতিষ্ঠিত হয়েছে। জিল ভিসেন্তে তাদের সকল হোম ম্যাচ বার্সেলোসের এস্তাদিও সিদাদে দে বার্সেলোসে খেলে থাকে; যার ধারণক্ষমতা হচ্ছে ১২,৫০৪। বর্তমানে এই ক্লাবের ম্যানেজারের দায়িত্ব পালন করছেন ভিতোর অলিভেইরা এবং সভাপতির দায়িত্ব পালন করছেন ফ্রান্সিস্কো দিয়াস দা সিলভা। পর্তুগিজ রক্ষণভাগের খেলোয়াড় রুবেন ফের্নান্দেস এই ক্লাবের অধিনায়কের দায়িত্ব পালন করছেন।  ঘরোয়া ফুটবলে, জিল ভিসেন্তে এপর্যন্ত ২টি শিরোপা জয়লাভ করেছে; যার উভয়েই পর্তুগিজ দ্বিতীয় বিভাগ শিরোপা।  অর্জন  সেগুন্দা লিগা  বিজয়ী (২): ১৯৯৮–৯৯, ২০১০–১১   তাসা দা লিগা  রানার-আপ (১): ২০১১–১২  তথ্যসূত্র  বহিঃসংযোগ     বিষয়শ্রেণী:জিল ভিসেন্তে ফুটবল ক্লাব বিষয়শ্রেণী:প্রিমেইরা লিগার ক্লাব বিষয়শ্রেণী:পর্তুগালের ফুটবল ক্লাব বিষয়শ্রেণী:১৯২৪-এ পর্তুগালে প্রতিষ্ঠিত বিষয়শ্রেণী:১৯২৪-এ প্রতিষ্ঠিত ফুটবল ক্লাব
thumb|শিবপুর শ্রীমৎ স্বামী প্রজ্ঞানানন্দ সরস্বতী বিদ্যালয় শিবপুর শ্রীমৎ স্বামী প্রজ্ঞানানন্দ সরস্বতী বিদ্যালয় হাওড়ার প্রাচীনতম বয়েজ স্কুলগুলির মধ্যে একটি। এই বিদ্যালয় পশ্চিমবঙ্গ মধ্য শিক্ষা পর্ষদ ও পশ্চিমবঙ্গ উচ্চমাধ্যমিক শিক্ষা সংসদের অধীনে পঞ্চম শ্রেণী থেকে দ্বাদশ শ্রেণী পর্যন্ত শিক্ষার্থীদের পাঠদান করে আসছে। এই উচ্চ মাধ্যমিক বিদ্যালয় ভবন বিখ্যাত বিপ্লবপন্থী সন্ন্যাসী স্বামী প্রজ্ঞানানন্দ সরস্বতীর নামে নামকরণ করা হয়েছিল। ১৯৫০ সালে স্বামী প্রজ্ঞানানন্দর শিষ্য শ্রী যোগেশ চন্দ্র মুখোপাধ্যায় বিদ্যালয়টি প্রতিষ্ঠা করেন। বিদ্যালয়টি বর্তমানে আচার্য জগদীশচন্দ্র বসু ভারতীয় উদ্ভিদ উদ্যানের নিকট Srimat Swami Projnananda Saraswati Vidyalaya at Google Maps ৭৮/৮ কলেজ রোডে অবস্থিত।places.wonobo.com/ Sibpur S.S.P.S. Vidyalaya   ইতিহাস  ১৯৫০ সালে প্রতিষ্ঠিত প্রথম বিদ্যালয় ভবনটি ছিল শালিমার রেলপথ সন্নিহিত হারু মিস্ত্রি লেনে। ১৯৫৩ সালে স্কুল বর্তমান ঠিকানায় স্থানান্তরিত হয়। বিদ্যালয়ের বর্তমান ভবন নির্মিত হয় ১৯৫২ সালে। প্রতিষ্ঠাতা শ্রী যোগেশ চন্দ্র মুখোপাধ্যায় তার ব্যক্তিগত জমি বিদ্যালয় ভবন নির্মাণের উদ্দ্যেশে দান করেন। তিনি স্কুল ম্যানেজিং কমিটির প্রথম সম্পাদক নির্বাচিত হন। ১৯৫৪ সালে বিদ্যালয়টি সরকারি অনুমোদনপ্রাপ্ত হয়। বিদ্যালয়ের ঊষাকালে ষষ্ঠ শ্রেণী পর্যন্ত পঠনপাঠন করা হলেও পরবর্তীকালে ১৯৫৫ সালে তা দশম শ্রেণী অবধি সম্প্রসারিত হয় এবং বিদ্যালয় মাধ্যামিক স্কুল রূপে পরিচিতি পায়। উচ্চমাধ্যমিক বিভাগগুলি পরে অন্তর্ভুক্ত হয় এবং অবশেষে ১৯৭৭ সালে এই বিদ্যালয় উচ্চমাধ্যমিক পরীক্ষার জন্য অনুমতি লাভ করে। ১৯৭৯ সালে বিদ্যালয় থেকে প্রথম উচ্চমাধ্যমিক পরীক্ষা অনুষ্ঠিত হয়।   বিদ্যায়তন  এই স্কুলের প্রাণকেন্দ্র তার খেলার মাঠ। পরস্পর সমকোণে সজ্জিত দুই বিদ্যালয় ভবনের মাঝে থাকা এই বিশাল মাঠটিতে খেলাধুলো তো বটেই, তা ছাড়াও অনুষ্ঠিত হয় সরস্বতী পূজা, দুর্গা পূজা, পুরস্কার বিতরণ উৎসব ও বার্ষিক ক্রীড়া প্রতিযোগিতা। মাঠের দুইধারের দুই তিনতলা বাড়ির মধ্যে একটি পুরাতন ও মুখ্য, অপরটি তুলনায় নতুন। এই নতুন ভবনটি ১৯৬২ সালে স্থাপিত। মাঠের শেষপ্রান্তে আছে বিদ্যালয়ের নিজস্ব অডিটোরিয়াম, সুরেন্দ্র মঞ্চ। বিদ্যালয়ে ভরদ্বাজ শিক্ষালয় নামে একটি প্রাথমিক বিভাগও রয়েছে।   ছাত্র  বিদ্যালয়ের ছাত্রসংখ্যা আনুমানিক ১০০০ এর নিকট। পঞ্চম থেকে দ্বাদশ পর্যন্ত প্রতিটি শ্রেণী দুই বা তিনটি বিভাগে (অর্থাৎ, ক, খ, গ ইত্যাদি) বিভক্ত এবং প্রতিটি বিভাগে গড়ে প্রায় ৪০-৫০ জন শিক্ষার্থী রয়েছে। অপরদিকে একাদশ ও দ্বাদশ শ্রেণী তিনটি ধারায় বিভক্ত করা হয়েছে যথাঃ কলা বিভাগ, বিজ্ঞান বিভাগ ও বাণিজ্য বিভাগ। ২০১১ সালে চালু হওয়া কলা বিভাগটি অপেক্ষাকৃত তরুণ যখন বিজ্ঞান ও বাণিজ্য বিভাগ তুলনায় বহু পুরনো।   ক্রমসংখ্যা  হাউসের নাম বর্ণসংকেত  চিত্র ১  প্রজ্ঞানানন্দ হাউস  লাল  100x100px|red ssps ২ যোগেশচন্দ্র হাউস (founder)  নীল  100x100px|blue ssps ৩  বিদ্যাসাগর হাউস  সবুজ  100x100px|green ssps ৪  বিবেকানন্দ হাউস  হলুদ  100x100px|yellow ssps সারণীতে প্রদত্ত বর্ণক্রম প্রতি চারটি ক্রমিক সংখ্যা পরপর পুনরাবৃত্ত হয়। উপরিউক্ত বিদ্যাসাগর হাউসটি পূর্বে যোগিরাজ হাউস নামে পরিচিত ছিল। এই নাম যোগিরাজ শ্রী শ্যামাচরণ লাহিড়ীর নামে নামাঙ্কিত।   প্রধানশিক্ষকসমূহ   তথ্যসূত্র  বিষয়শ্রেণী:ভারতের বালক বিদ্যালয় বিষয়শ্রেণী:১৯৫০-এ পশ্চিমবঙ্গে প্রতিষ্ঠিত বিষয়শ্রেণী:পশ্চিমবঙ্গের উচ্চ বিদ্যালয় ও মাধ্যমিক বিদ্যালয় বিষয়শ্রেণী:হাওড়া জেলার বিদ্যালয় বিষয়শ্রেণী:১৯৫০-এ প্রতিষ্ঠিত শিক্ষাপ্রতিষ্ঠান
নানছাং দক্ষিণ-পূর্ব চীনের চিয়াংশি প্রদেশের রাজধানী নগরী। এটি প্রদেশের উত্তর-মধ্যভাগে, কান নদী ও চিন নদীর সঙ্গমস্থল থেকে ঠিক ভাটিতে, কান নদীর ডান তীরে ও ফোইয়াং হ্রদে নদীটির মোহনা থেকে ৪০ কিলোমিটার দক্ষিণে একটি সমভূমি অঞ্চলে অবস্থিত। পশ্চিমে চিঔলিং পর্বতমালা ও পূর্বে ফোইয়াং হ্রদ নগরীর সীমানা নির্ধারণ করেছে। এখানে প্রায় ৬২ লক্ষ লোকের বাস।  সমৃদ্ধিশালী পূর্ব চীন ও দক্ষিণ চীনের মধ্যবর্তী কৌশলগত অবস্থানের কারণে এটি সাম্প্রতিক দশকগুলিতে দক্ষিণ চীনের একটি প্রধান রেলকেন্দ্রে পরিণত হয়েছে।  আদিতে এটি একটি প্রাচীরবেষ্টিত নগরী ছিল। ২০১ খ্রিস্টপূর্বাব্দে এটি প্রতিষ্ঠা করা হয়। ৯৫৯ খ্রিস্টাব্দে এটি দক্ষিণী থাং রাজবংশের রাজধানীতে পরিণত হয়। মঙ্গোল পর্বের শেষে এসে এটি মিং রাজবংশের প্রতিষ্ঠাতা ও স্থানীয় সমরনেতাদের মধ্যকার যুদ্ধক্ষেত্রে পরিণত হয়। ১৬শ শতকের শুরুতে মিং শাসনের বিরুদ্ধে একটি বিদ্রোহ জেগে ওঠে। নানছাং থাইফিং বিদ্রোহে ক্ষতির শিকার হয়। ১৯২৭ সালে এটি চীনের সাম্যবাদী দলের বিপ্লবী কর্মকাণ্ডের একটি কেন্দ্র ছিল। নানছাং বিদ্রোহ নামে পরিচিত এই ঘটনাটিকে চীনের শাসক সাম্যবাদী দল "শয়তান জাতীয়তাবাদী খুওমিনথাংয়ের বিরুদ্ধে প্রথম গুলিচালনা" হিসেবে স্বীকৃতি দিয়েছে।Schwartz, Benjamin, Chinese Communism and the Rise of Mao, Harper & Row (New York: 1951), p. 93. চীনা সরকার ১৯৪৯ সাল থেকে এটিকে "বীরদের শহর", "যেখানে গণমুক্তিবাহিনী জন্ম হয়েছিল", এবং "যেখানে গণমুক্তিবাহিনীর প্রথম সামরিক কেতন উত্তোলিত হয়েছিল", ইত্যাদি ডাকনাম দিয়েছে। ১৯৪৯ সালের পরে এটির শিল্পায়ন ঘটে। এখানে বস্ত্র, গুঁড়া চাল ও মোটরযানের যন্ত্রাংশের কারখানা আছে।  ১৯৯০-এর দশকে বেইজিং ও হংকংয়ের মধ্যে একটি রেলপথ চালু হলে নানছাং শহরের সাথে চুচিয়াং নদীর ব-দ্বীপ অঞ্চলের স্থলসংযোগ পুনঃপ্রতিষ্ঠিত হয়। এছাড়া নগরীটি রেলপথে পূর্বে চচিয়াং প্রদেশ ও পশ্চিমে হুনান প্রদেশের সাথে সংযুক্ত। এছাড়া চীনের প্রধান প্রধান নগরীগুলির সাথে বিমানপথে নিয়মিত যোগাযোগ আছে।  নানছাংকে চীনের একটি জাতীয় পর্যায়ের ঐতিহাসিক ও সাংস্কৃতিক নগরীর মর্যাদা দেওয়া হয়েছে। এছাড়া বৈজ্ঞানিক গবেষণার দিক থেকেও এটি গুরুত্বপূর্ণ, নেচার সূচক অনুযায়ী বৈজ্ঞানিক গবেষণা উৎপাদন অনুযায়ী বিশ্বের সেরা ২০০ নগরীর তালিকায় এটি স্থান পেয়েছে। এখানে নানছাং বিশ্ববিদ্যালয়, যা চীনের একটি মর্যাদাবাহী গুরুত্বপূর্ণ জাতীয় বিশ্ববিদ্যালয়।  তথ্যসূত্র  বিষয়শ্রেণী:চীনের শহর বিষয়শ্রেণী:চীনের প্রাদেশিক রাজধানী বিষয়শ্রেণী:খ্রিস্টপূর্ব ১ম শতাব্দীতে প্রতিষ্ঠিত জনবহুল স্থান বিষয়শ্রেণী:খ্রিস্টপূর্ব ২০০-এর দশকে প্রতিষ্ঠিত বিষয়শ্রেণী:খ্রিস্টপূর্ব ১ম শতাব্দীতে চীনে প্রতিষ্ঠিত
প্রসিধ কৃষ্ণা (; জন্ম ১৯ ফেব্রুয়ারি ১৯৯৬) একজন ভারতীয় ক্রিকেটার যিনি ঘরোয়া ক্রিকেটে কর্ণাটকের হয়ে খেলেন। তিনি একজন ডানহাতি ফাস্ট বোলার।Players profile at CricketarchivePlayers profile at ESPNcricinfo তিনি আইপিএলে কলকাতা নাইট রাইডার্সের হয়ে খেলেন। ২০২১ সালের ২৩ মার্চ তিনি ভারতীয় ক্রিকেট দলের হয়ে আন্তর্জাতিক ক্রিকেটে অভিষেক করেছিলেন। ওয়ানডে অভিষেকের সময় তিনি প্রথম ভারতীয় বোলার হিসাবে ৪ উইকেট শিকার করেছেন।   জীবনী  ২০১৫ সালে বাংলাদেশ ‘এ’ দল ভারত সফরের সময় তিনি প্রথম আলোচনায় এসেছিলেন, তিনটি প্রথম সারির কর্ণাটকের পেসার বোলারদের অনুপস্থিতিতে বাংলাদেশ ‘এ’র বিপক্ষে ট্যুর ম্যাচে কর্ণাটকের হয়ে প্রথম শ্রেণির অভিষেক ম্যাচে ৪৯ রানে ৫ উইকেট নিয়েছিলেন তিনি। নিজের প্রথম বলেই রনি তালুকদারকে আউট করেন এবং প্রথম স্পেলেই এনামুল হক, সৌম্য সরকার এবং নাসির হোসেনের উইকেট নিয়ে বাংলাদেশকে ৪১ রানে ৫ উইকেট হারাতে হয়। কর্ণাটক ম্যাচটি ৪ উইকেটে জিতে যায়।  তিনি ২০১৭ সালের ২ ফেব্রুয়ারি ২০১৬-১৭ বিজয় হাজারে ট্রফিতে কর্ণাটকের হয়ে লিস্ট এ ক্রিকেটে অভিষেক করেন। ২১ জানুয়ারি ২০১৮ তারিখে ২০১৭-১৮ সৈয়দ মোশতাক আলী ট্রফিতে  কর্ণাটকের হয়ে টি-টোয়েন্টি ক্রিকেটে আত্মপ্রকাশ করেছিলেন।  তিনি ১৯১৮-১৯ বিজয় হাজারে ট্রফিতে কর্ণাটকের পক্ষে সাত ম্যাচে ১৩টি উইকেট নিয়ে সর্বাধিক উইকেট শিকারী হন।   এপ্রিল ২০১৮ এ, আঘাত প্রাপ্ত কমলেশ নগরকোটির বদলী হিসাবে, ২০১৮ আইপিএল মৌসুমে তাকে কলকাতা নাইট রাইডার্স কিনে নেয়।  ৬ মে ২০১৮-তে, তিনি মুম্বই ইন্ডিয়ান্সের বিপক্ষে আঘাত প্রাপ্ত শিবম মাভীর পরিবর্তে আইপিএলে অভিষেক করেছিলেন।  আগস্ট ২০১৮ এ, তাকে ২০১৮ এ-দল চতুর্ভুজ সিরিজের জন্য ভারত এ ক্রিকেট দলে নাম দেওয়া হয়েছিল।  ডিসেম্বর ২০১৮ এ, তাকে ২০১৮ এসিসি ইমার্জিং টীম এশিয়া কাপ প্রতিযোগিতার জন্য ভারত দলে তার নাম দেওয়া হয়েছিল।   ২০২১ সালের মার্চ মাসে ইংল্যান্ডের বিপক্ষে সিরিজের জন্য ভারতের একদিনের আন্তর্জাতিক (ওয়ানডে) স্কোয়াডে তাকে অন্তর্ভুক্ত করা হয়েছিল।  ২০২১ সালের ২৩ মার্চ ইংল্যান্ডের বিপক্ষে ভারতের হয়ে ওডিআই অভিষেক ঘটে তার। তাঁর প্রথম ওডিআই উইকেটটি জেসন রায়ের, ব্যাকওয়ার্ড পয়েন্টে বিকল্প খেলোয়াড় সূর্যকুমার যাদব ক্যাচটি নিয়েছিলেন। তার অভিষেক পরিসংখ্যানটি ছিল (৮.১-ওভারস, ১ মেডেন, ৫৪ রান, ৪ উইকেট, ০ নো-বল, ৭ ওয়াইড, ৬.৬০ রান/ওভার)। পরে তিনি আরও তিনটি উইকেট শিকার করে ভারতকে ৬৬ রানে জিততে সহায়তা করেছিলেন।   তথ্যসূত্র    বহিঃসংযোগ     বিষয়শ্রেণী:কলকাতা নাইট রাইডার্সের ক্রিকেটার বিষয়শ্রেণী:কর্ণাটকের ক্রিকেটার বিষয়শ্রেণী:ভারতের একদিনের আন্তর্জাতিক ক্রিকেটার বিষয়শ্রেণী:ভারতীয় ক্রিকেটার বিষয়শ্রেণী:জীবিত ব্যক্তি বিষয়শ্রেণী:১৯৯৬-এ জন্ম বিষয়শ্রেণী:বেঙ্গালুরু থেকে আগত ক্রিকেটার বিষয়শ্রেণী:রাজস্থান রয়্যালসের ক্রিকেটার বিষয়শ্রেণী:২১শ শতাব্দীর ভারতীয় পুরুষ ক্রীড়াবিদ
লর্ড ভেরে বার্টি (c. ১৭১২ - ১৩ সেপ্টেম্বর ১৭৬৮) ছিলেন একজন ব্রিটিশ রাজনীতিবিদ, ডিউক অফ অ্যানকাস্টার এবং কেস্টেভেনের একজন ছোট ছেলে যিনি ১৭৪১ থেকে ১৭৫৪ সাল পর্যন্ত সংসদে বোস্টন, লিঙ্কনশায়ারের প্রতিনিধিত্ব করেছিলেন।  বার্টি ছিলেন রবার্ট বার্টির তৃতীয় পুত্র, অ্যানকাস্টার এবং কেস্টেভেনের প্রথম ডিউক এবং আলবিনিয়া ফারিংটনের সাথে তার দ্বিতীয় বিবাহের প্রথম পুত্র।  ১৭২৪ থেকে ১৭২৮ সাল পর্যন্ত ওয়েস্টমিনস্টার স্কুলে শিক্ষা লাভ করেন।   বার্টি ১৭৫৪ সালে সংসদ থেকে পদত্যাগ করেন এবং ১৩ সেপ্টেম্বর ১৭৬৮ সালে মারা যান।   তথ্যসূত্র   বিষয়শ্রেণী:ওয়েস্টমিনস্টার স্কুল, লন্ডনে শিক্ষিত ব্যক্তি বিষয়শ্রেণী:বার্টি পরিবার বিষয়শ্রেণী:ইংল্যান্ডের নির্বাচনী এলাকা থেকে গ্রেট ব্রিটেনের সংসদ সদস্য বিষয়শ্রেণী:গ্রেট ব্রিটেনের সংসদ সদস্য ১৭৪৭-১৭৫৪ বিষয়শ্রেণী:গ্রেট ব্রিটেনের সংসদ সদস্য ১৭৪১-১৭৪৭ বিষয়শ্রেণী:১৭৬৮-এ মৃত্যু বিষয়শ্রেণী:১৭১০-এর দশকে জন্ম